พิกัด หน้าร้านขายของเล่น ศิลป์ฟ้าการแว่น

เป็นร้านที่แวะทานบ่อยมาก คุณแม่ของเพื่อน เป็นคนพามา เข้าทางข้างร้านซะส่วนใหญ่ จึงไม่เคยเห็นป้ายชื่อร้านที่ติดอยู่หน้ารถเข็นเลย วันนี้เห็นชื่อร้านแล้วเขียนรีวิวได้

การเดินเท้า ร้านนี้เป็นร้านรถเข็น จอดอยู่ตรงแยกในสำเพ็ง ซึ่งเข้าได้หลายทางมาก ขอเริ่มต้นที่ศาลเจ้ากวนอู (หรือเจ้าม้า) หันหน้าเข้าศาลเจ้า ร้านจะอยู่ทางขวามือ เดินไปถึงแยกร้านตรงหัวมุมนั่นแหล่ะถึงแล้ว

เมนูที่สั่ง
-ก๋วยจั๊บ ราคา 50 บาท พิเศษ 80 บาท สั่งทุกอย่าง จึงได้เครื่องมาอย่างละชิ้น 2 ชิ้น เครื่องในไม่คาว นุ่ม ไม่เหนียว น้ำซุปรสเข้มข้นหอมกลิ่นพริกไทย เส้นเหนียวหนึบ ไม่เละไม่แข็ง ถ้าใครไม่ทานเครื่องในสั่งหมูกรอบอย่างเดียวได้

นอกจากก๋วยจั๊บแล้วยังสามารถสั่งน้ำส้มสด น้ำส้มปั่น ราคา 20 บาท มาทาน รสหวานไม่แสบคอ เย็นชื่นใจ ใส่แก้วพร้อมถือไปทานต่อได้ด้วย